[Foto’s] Bruid kies eensame bejaardes as strooimeisiesFoto: boredpanda.com Vir Doriana Miclea van Roemenië, was haar troudag een van die beste dae van haar lewe. Nie net omdat sy met die liefde van haar lewe, Eugen, getrou het nie, maar ook omdat vier van haar goeie vriende dié spesiale dag saam met haar kon vier. Maar sy het nie hierdie vriende op universiteit of skool ontmoet nie, maar by ŉ groep genaamd Never Alone-friends, ŉ organisasie in Roemenië vir eensame bejaardes. Hierdie organisasie verseker dat geen bejaarde ooit geïsoleerd hoef te voel nie en dat jong mense die kans gegun word om ŉ ander sy van bejaardes te leer ken. Doriana is al etlike jare ŉ vrywilliger en raadslid van dié organisasie en het vreeslik lief geraak vir vier van die “oumas”. Die strooimeisies se verantwoordelikheid was onder meer om Doriana te help aantrek en seker te maak sy is die mooiste bruid. Hulle moes help juwele aansit, parfuum spuit en seker maak haar sluier sit perfek. Doriana dink die strooimeisies het hul taak baie ernstig opgeneem en alles met soveel liefde gedoen. Lees die volledige berig hier.